দেয়জিয়ন সিটি এক্সপ্রেস বাস টার্মিনালে কুড়ি মিনিটের যাত্রাবিরতি। আমরা সামনের এক সেমি-স্ট্রিট ফুড সপে ওডেং খেতে থাকি। মাছের কিমা বেলে নিয়ে লম্বা টুকরো করে কাটে। তারপর তেলে ভেজে কাঠিতে গুঁজে পাতলা সুপে চুবিয়ে রাখে। সয়াসস মাখিয়ে গরম গরম খাও। ওডেংয়ের সাথে সুপ ফ্রি। দুটো খেলে পেট ভরপুর। মধ্যবয়স্ক এক মহিলা একা সবকিছু ম্যানেজ করছে। উচ্চশিক্ষিত সবাই। চাকরি করার চেয়ে নিজস্ব এন্ট্রিপ্রিনিয়রশীপ এদের পছন্দ। স্বাধীনতা আছে, নিরাপত্তার চিন্তা করতে হয় না, নগদ উপার্জন। ভাল লাগে। কিন্তু এখানে ওডেংয়ের দাম বেশি। পার পিস এক হাজার ওয়ন। সিউলের এক্সপ্রেস বাস টার্মিনালেও এমন দেখেছি। সেই তুলনায় কোরিয়ার নিউমার্কেট খ্যাত নামদেমুনে অর্ধেক দামে এটি পাওয়া যায়।